Տոստաո

**Էդուարդո Գոնսալվես դե Անդրադե** (, , առավել հայտնի է որպես **Տոստաո** (), բրազիլացի ֆուտբոլիստ, հարձակվող։ Հանդես է եկել «Ամերիկա Մինեյրո», «Կրուզեյրո» և «Վասկո դա Գամա» ակումբներում։ Բրազիլիայի հավաքականի կազմում անցկացրել է 65 հանդիպում և խփել 35 գոլ։

1970 թվականի աշխարհի չեմպիոն։ 1971 թվականի Հարավային Ամերիկայի լավագույն ֆուտբոլիստ, «Կրուզեյրո» ակումբի պատմության լավագույն ռմբարկու ՊՍՀՖՖ-ի վարկածով 20-րդ դարի Հարավային Ամերիկայի լավագույն խաղացողների շարքում զբաղեցնում է 14-րդ տեղը։ *World Soccer* ամսագրի վարկածով 20-րդ դարի լավագույն ֆուտբոլիստների շարքում զբաղեցնում է 55-րդ տեղը, *Placar* ամսագրի վարկածով Տոստաոն 48-րդ տեղում է։ Ընդգրկվել է նաև 20-րդ դարի լավագույն խաղացողների ցանկում՝ ըստ  *Voetbal International*-ի։

## Կենսագրություն
Տոստաոն սկսել է խաղալ «Ամերիկա Մինեյրո» ակումբում, որտեղ հայտնվել է թիմի մարզիչ Օռլանդո Անդրադեի շնորհիվ։ Նա ժամանակին խաղացել է հոր՝ Էդուարդոյի հետ «Իտաի Վիլելա» ակումբում։ Հետագայում Տոստաոն հիշել է. «Ես նրան շատ բան եմ պարտական։ Եթե նա չլիներ, ես ֆուտբոլիստ չէի դառնա։ Ես փոքր էի հասակով և ուժերս բավարար չէին։ Բայց նա միշտ ասում էր, որ մարզիկ-ֆուտբոլիստների և ուժայինների դարն ավարտվում է, ուժին փոխարինելու է գալիս խելքը՝ բազմապատկված խորամանկությամբ և ճարպկությամբ»։

15 տարեկանում Տոստաոն սկսել է հանդես գալ թիմի հիմնական կազմում։ Նույն թվականին նա ընդգրկվել է նահանգի պատանեկան հավաքականում։ Նրա կազմում 1963 թվականին Տոստաոն հաղթել է Բրազիլիայի առաջին հավաքականին՝ խփելով իր թիմի երկու գոլերը։ Այս հաջողությունից հետո Տոստաոն դարձել է բրազիլական ֆուտբոլի գլխավոր ծագող աստղերից մեկը։

### Աչքի վնասվածք
1968 թվականին Բրազիլիայի գավաթի՝ «Կորինտիանսի» հետ խաղում Տոստաոն ձախ աչքի վնասվածք է ստացել։ Գնդակը հետ մղելիս հակառակորդ թիմի խաղացող Դիտաոն խփել է Էդուարդոյի ձախ աչքին։ Նրա մոտ ցանցաթաղանթի շերտազատում է տեղի ունեցել։

Ֆուտբոլիստը վիրահատվել է Հյուսթոնում։ Նա կրկին սկսել է ֆուտբոլ խաղալ, սակայն մեկ տարի անց նա կրկին վատացել է։ Ստիպված է եղել իրականացնել կրկնակի վիրահատություն. դրանից հետո Տոստաոն շատ հազվադեպ էր խաղում գլխով՝ վախենալով ցանցաթաղանթի վնասվածքի կրկնվելուց։

ԱԱ-1970-ի ընտրական խաղերում Տոստաոն թիմի հիմնական ռմբարկուներից էր։ Բացի այդ, նա մեծ թվով գոլային փոխանցումներ է կատարել։ Խաղի բարձր մակարդակ նա ցուցադրել է նաև 1970 թվականին Մեքսիկայում կայացած աշխարհի հաղթական առաջնությունում, որտեղ քառորդ եզրափակչում երկու գոլով է աչքի ընկել Պերուի դեմ խաղում (4:2)։ 26 տարեկանում, արդեն դառնալով աշխարհի չեմպիոն, Տոստաոն ավարտել է ֆուտբոլիստի կարիերան աչքի խնդիրների պատճառով։

Ստացել է բարձրագույն բժշկական կրթություն։ Հետագայում Տոստաոն դարձել է բրազիլացի առաջատար լրագրողներից և մեկնաբաններից մեկը։

## Ձեռքբերումներ
### Թիմային
* Մինաիս Ժերայս նահանգի չեմպիոն – 1965, 1966, 1967, 1968, 1969
* Բրազիլիայի գավաթակիր – 1966
* Ռիո Բրանկոյի գավաթակիր – 1967, 1968
* Աշխարհի չեմպիոն – 1970

### Անձնական
* Հարավային Ամերիկայի տարվա ֆուտբոլիստ – 1971
* Մինաիս Ժերայս նահանգի առաջնության լավագույն ռմբարկու – 1965, 1966, 1967, 1968, 1970
* Ռոբերտան գավաթի լավագույն ռմբարկու (հավասարեցված Բրազիլիայի առաջնությանը) – 1970

## Ելույթների վիճակագրություն

***Աղբյուր***
* 

## Ծանոթագրություններ

Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Կրուզեյրոյի ֆուտբոլիստներ
Կատեգորիա:Վասկո դա Գամայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի աշխարհի չեմպիոններ